LidanRubinov/Halacha-QA huggingface dataset:
שאלה: שבת: אני תולה כל שבוע פרשת שבוע בלוח מודעות בבית הכנסת. האם מותר לי לתלות את הדף(להכניס לשמרדף בלוח מודעות)כשאני באה לבית הכנסת לאחר כניסת השבת?או שאסור?
תשובה: וברכת ד  אם אין שם נעצים או הדבקה אפשר להכניס לתא. בברכת התורה והארץ יהודה הלוי עמיחי
שאלה: ברכה על נס שהתרחש: הבת שלי בת שמונה חודשים נפלה אתמול מהשיש במטבח על ראשה וידה. היא אושפזה בבית חולים ללילה להשגחה ובנס לא קרה לה דבר, אפילו לא נפיחות או שריטה. ברצוני להודות ולברך על הנס שקרה לביתי. מה עליי לעשות לומר. אשמח לתשובה מהירה בכדי שאודה מוקדם. בברכת חג שמח ובשורות טובות, ספיר
תשובה: וברכת ד  ברוך המקום שמסר עולמו לשומרים. אפשר לעשות קידוש ובו לספר את הנס, אפשר גם לומר באותה הזדמנות את הפרק "נשמת כל חי". בברכת התורה והארץ יהודה הלוי עמיחי
שאלה: הורים: ככבור הרב 1. הורי חזרו בתשובה לפני 19 שנה 4 שנים ללפני שאני נולדתי אז רציתי לדעת מה אני נקראת? 2. הורי בבית מדברים בצעקות ולפעמים אומרים מילים לא יפים וללא נעים ללי ללהיות בחברתם שהם ככה והם יודעים שאני ששנה הבאה עברת לבית ספר דתי ככי אני רוצה להתחזק יותר אני רוצה ללדבר איתם בקשר לזה איך אני צריכה לדבר איתם על זה ואם בככלל אני צריכה
תשובה: ב"ה, 1. את כשרה לחלוטין. 2. אם את רוצה לדבר, לא לומר בקורת, מה לא טוב במה שהם עושים, אלא מה לא נעים לך ומה יכול לעזור לך. זה נכון לא רק כשמדברים להורים אלא גם לחברה לבן זוג או בכל מערכת יחסים. דני ארגמן
שאלה: אבקת חלק נוכרי - השגחה: ראיתי בסרטון שלכם שציינתם שמוצרים שיש בהם אבקת חלב נכרי - הם כלל לא מושגחים ע"י משגיחי כשרות כלשהם,ועוד שמערבים בהם חומרי גלם שונים, ועוד שייתכן שבפס ייצור הקודם השתמשו בחומרים לא כשרים. אם כן, כיצד הרבנות הראשית לישראל, וכן רבנים שונים בארצות שונות, מתירים את המוצרים הללו לאכילה. על מה הם נסמכים? הרי גם אם הטענה היא שגזרת חזל חלה רק על חלב נכרי ולא על אבקת חלב נכרי, אם בפועל, האבקה הזו עשויה מחלב טמא או מחלב שעירבו בו חומרי גלם לא כשרים, המוצר לא כשר. האם יש לכם הוכחות כלשהם שאין שום השגחה במפעלים בחו"ל שעל מוצריהם נותנים הכשר? מודה מראש על המענה.
תשובה: לצערי לא ניתן לענות על שאלותיך בתשובה אינטרנטית יש להכיר את מערך הכשרות הארצי והעולמי ואת תשובות הפוסקים בנושא ויישומם הלכה למעשה. כך תוכל להכיר ולדעת כיצד פועלת תעשיית המזון חג שמח
שאלה: יהדות וגיים: מעבר לעקרונות בני נח, לאן מפנה היהדות את הגויים אשר מאמינים בה? בהנחה וגוי מאמין בה, אל הנצרות אין לשלוח אותו מאחר והיא עבודה זרה, והאיסלאם אף הוא מציע פרשנויות שיש בהן סטייה מדרכה הטהורה של התורה. האם התשובה היהודית לגויים המאמינים בה היא פשוט למלא את חוקי בני נח ולהשאר חסרי קהילה דתית ושיוך דתי? מהי תשובת הרב לגוי שמאמין בה ורוצה ללכת בדרך ישרה ומשמעותית?
תשובה: וברכת ד  ברור שאם יכול לשמור רק שבע מצוות - ייטב לו. אבל אם רוצה לקיים יותר, יכול להתקרב לגיור (אם ברצונו לשמור את כל מצוות ה ). בברכת התורה והארץ יהודה הלוי עמיחי מכון התורה והארץ
שאלה: הפרת השבת: כבוד הרב הנני מתחזקת ומנסה לשמור שבת כהלכה. אך, לפעמים מאיזו שהיא סיבה אני נאלצת להפר את השבת, לדוגמא הפעם בגלל שהיתי חייבת לקחת את ילדתי הקטנה לבית חולים (ברוך השם היא בריאה וזו רק דלקת). שאלתי היא: איך אני מפסיקה את השבת? לעשות הבדלה באמצע השבת או שפשוט לעשות את מה שכיכול אסור, לדוגמא להתניע את האוטו? מראש ושבוע טוב
תשובה: ב"ה, הבדלה באמצע השבת לא מועילה, להיפך מוסיפים איסור בהדלקת הנר, תשתדלי לשמור כמה שאת יכולה, אגב, יש מצבים שלקחת ילדה לבית חולים זה פקוח נפש, תלוי במחלה. דני ארגמן
שאלה: תנור: האם מותר לחמם בתנור אוכל שמחממים בו גם אוכל שהוא חלב נוכרי, בעוד שאני מקפידה לא לאכול חלב נוכרי א. חלב נוכרי? השאלה היא לספרדים אם זה משנה.
תשובה: לך אני משער שאת מתכוונת לאבקת חלב נוכרי ולא לחלב נוכרי ממש כיון שהוא אינו מצוי בארץ (אם במקרה יש לכם בבית - זו בעיה אחרת) אין שום בעיה ניתן לעשות זאת לכתחילה. אבקת חלב נוכרי היא דבר כשר גדולי הדור הקודם שתו ואכלו זאת כיון שלא היתה אפשרות אחרת. להדר אם אפשר - זה נכון ומצוין ולפעמים גם מעבר לכך, אבל ברור שזה לא מטריף את הכלים ואין לסרב לאוכלו במקום בו זה עלול לגרום ליהודי לאי נעימות. דוד לוי 098987548
שאלה: חלה שנאפתה עם בשר: פירורי חלה שנאפתה בתנור בו זמנית עם בשר, נאפו בתבשיל חלבי בתנור אחר, חלבי. מה דין התבשיל? מה דין הכלי? והתנור החלבי?
תשובה: וברכת ד  לבני ספרד הכל מותר. לבני אשכנז בהפסד מרובה יש שהקלו, ואם היה ששים של התבשיל כנגד הפרורים בודאי שאין להחמיר כלל. בכל מקרה אין התנור החלבי צריך הגעלה. שבוע טוב יהודה הלוי עמיחי מכון התורה והארץ
שאלה: נישואים בהצגה: כבוד הרב רציתי לשאול- בנוגע להצגות ותיאטרון האם כאשר "גבר מציע לאשה להתחתן עימו" כחלק מההצגה - ולכאורה האשה מקבלת את הטבעת - האם הנישואין תופסים? ויום טוב
תשובה: וברכת ד  מכיוון שהכל יודעים שזו הצגה ואין כאן אפילו הוו"א של נישואין, ואין כאן עדים למעשה רציני, א"כ אין בכך נישואין, אבל בודאי שאין זה מהראוי לעשות כן. אין לדמות זאת לדין קדושי שחוק שבהם החמירו יותר, מכיוון שבקידושי שחוק היה מעשה בין שניים, שיתכן שהוא אמיתי, ועל כן נשאלה שאלה האם אומדנא דמוכח מספיקה לבטל (רמ"א סי  מב סעי  א), אבל בנדון דידן אין כלל מעשה בין שניים, אלא כל יום הם מתקדשים כמעשה יום יום בהצגה, ועל כן נראה שאין לחוש לכך. בברכת התורה והארץ יהודה הלוי עמיחי מכון התורה והארץ
שאלה: כשרות דבש: מבקשת לדעת פרטים לגבי מתן כשרות ליצרני דבש (דבוראים). מה רמת הפיקוח ההלכתי הדרושה לצורך מתן תעודת כשרות? האם מדובר על פיקוח יומיומי או תקופתי? השאלה נשאלת מפני שמדובר בתהליך סטרילי (באישור משרד הבריאות) ללא מגע יד אדם. מראש
תשובה: מצ"ב קישור לנהלי הרבנות הראשית לייצור דבש כשר
שאלה: הכשרת כבד: לכ הרב! האם ניתן להכשיר כבד ע"י צלייה בתנור? א"כ, על מה יש להקפיד?
תשובה: מצ"ב הנחיות לצליית כבד
שאלה: ירושה: חמי נפטר בחו"ל ללא צוואה. השאיר בת בכורה ובן. התגרש מאישתו היהודיה והתחתן (ללא ילדים משותפים) עם גויה בנישואים אזרחיים בחו"ל. האם עבור נכסים בארץ אני יכול לפנות לבית הדין הרבני על מנת לקבל צו ירושה. 1. במצב זה האם כל הירושה תתחלק ל2 ילדיו היהודים? 2. כמה אחוזים לבת הבכורה וכמה לבן? 3. האם עבור נכסים בחו"ל אפשר גם לפנות לבית הדין הרבני או שהחוק המקומי הוא זה שקובע?
תשובה: וברכת ד  אפשר לפנות לב"ד לגבי נכסי הארץ. אבל זה יהיה הליך ארוך וכדאי להתייעץ עם טוען רבני. בברכת התורה והארץ יהודה הלוי עמיחי
שאלה: דמויות יודאיקה בבית הכנסת: לכב הרב. בית הכנסת בו אנו מתפללים עבר לאחרונה שיפוץ רחב כולל החלפת התיבה ריצוף ופריט עיצובי מאוד יחודי שיזם הגבאי והוא הכנסת שני ארונת תצוגה (ויטרינות) מימין ומשמאל לארון הקודש ובתוך ארונות אלה הציב פריטי יודאיקה בהם שופרות עם מתכת מבריקה דמויית כסף, גביעי קידוש דמויי כסף, דגמי כסף של בית המקדש, לוחות הברית וכיו"ב. דא עקא, בין הפריטים המקשטים נמצאים מספר דגמים מוקטנים (בגובה 15-20ס"מ) של הלויים כביכול, הנושאים את ארון הברית עם הכרובים שעל הכפורת (5 דמויות אדם בכל דגם), ושני דגמים מוקטנים של המרגלים כביכול, נושאים אשכול גפן ענק (שתי דמויות אדם בכל דגם) ושני דגמים של תיבת נוח עליה שתי דמויות קטנות ביותר של נוח ואשתו כביכול וכן מספר חיות על סיפון התיבה. הגם שהכוונות של הגבאי טובות ללא ספק, לפאר את היכל ה, אני סבור כי נוצר כאן פגם חמור ביותר שכן הצבת הדמויות מימין ומשמאל לארון הקודש, מסיחה את הדעת מחד ויוצרת מאידך אשליה ח"ו כאילו משתחוים לכיוון הדמויות!!!. מעניין שאף אחד מהמתפללים מלבדי בינתיים לא נתן דעתו לדבר! האם יש ממש בחששותיי? גדול ה וחשוב לנו לשמור על אחדות לכידות ולברוח מהמחלוקת ולכן אולי בכל זאת, האם יש דרך בה ניתן להתיר בכל זאת השארת החפצים הנ"ל במיקום עליו הצבעתי? הואיל ואין לבית הכנסת שלנו רב אבקש מכבודכם להשיב לשאלתי עם תשובה ברורה באופן שאוכל להציגה בפני הגבאי (שבינתיים דוחה את טענותיי) ולציבור המתפללים על מנת שיתנו דעתם לדבר! ב מראש, אליהו
תשובה: שאלה זו נשאלת לאורך כל ההיסטוריה של בתי הכנסת. הרצון הסותר הקיים: מצד אחד לפאר בית ד  ולרומם אותו, ומאידך גיסא לא להסיט את דעת המתפללים מן התפילה, ושהדברים לא ייראו כמי שמתפללים למתווכים בינינו ובין ריבונו של עולם. ניתן לראות את השאלה הזו כבר בבתי הכנסת העתיקים בארץ ישראל שבמרכזם יש פסיפס אומנותי עם גלגלי המזלות (!), ומאז בדיונים הלכתיים רבים, כגון בדיון ההלכתי על רקימת אריות וכרובים על הפרוכת וכדו. קשה אפוא לקבוע הלכה פסוקה בשאלה זו. ניתן לומר כי הפוסקים הספרדיים החמירו יותר, ואילו באשכנז זה היה יותר מקובל, אולם כאמור   קשה מאוד למתוח את הקו. מה אפוא עושים? לו אני הייתי רב בית הכנסת הייתי שמח מאוד על כך שמפארים את בית הכנסת ואת ארון הקודש, אולם הייתי מנחה כי הדבר ייעשה באופן הרגיל ולא באופן החריג. הייתי נמנע מלהצמיד את הויטרינות לארון הקודש, והייתי מניח בתוכן רק את הדברים המקובלים ככלי קודש, ולא "פסלים" חריגים ויצירות אומנות. כאמור, קשה מאוד מאוד למתוח את הגבול בנושא הזה, אולם נראה לי כי כאשר מודעים לכך שיש שתי חובות הלכתיות   גם "זה אלי ואנווהו" וגם ההימנעות מהסטת הדעת בתפילה ומדמיון לעבודה זרה   אפשר להגיע לניסוח קהילתי שהכל יכולים להתלכד סביבו. כל זה מתוך רגישות הלכתית לשתי המגמות גם יחד ואי-התעלמות מאחת מהן, וומקומו של בית הכנסת שמתקיים בו גם "למען אחי ורעי אדברה נא בך", וגם "למען בית ד  אלוקינו אבקשה טוב לך". האם הדברים נראים לך?
שאלה: ברכות: אני רוצה לברר בעניין של ברכות. אם אני אוכלת ארוחה עם כמה מינים שונים איזה ברכה ראשונה ואחרונה עלי לברך?
תשובה: וסליחה גדולה על האיחור בתשובה, אם הארוחה כוללת לחם, הרי שלחם פוטר את כל המאכלים שבאים מחמת הסעודה, יש כאלו שסוברים שזה פוטר את כל המאכלים ממש, וגם מנות אחרונות, ויש שנוהגים לברך על מנות אחרונות שמגישים כמו פירות או גלידות (אך עוגות בדרך כלל לא), בכל אופן אם זה דבר שלא רגיל לבא בסעודה שלך למשל מיץ ענבים או יין, אז צריך לברך על זה לפי כולם. אם הארוחה אינה כוללת לחם, אזי יש לברך על כל מאכל מסוג ברכה מסויימת, כלומר, פעם אחת מזונות פעם אחת העץ, וכן לכל ברכה. זה מותנה בכך שאת חשבת על כך שיכולים להגיע המאכלים האחרים, כלומר, אם אוכלת אצל חברה ומגישים שם אוכל, כל האוכל מאותה ברכה נפטר, אם את אוכלת בבית, והוצאת משהו מזונות, ואחרי כמה דקות את חושבת לאכול עוד משהו מזונות, שלא היה על השולחן, את צריכה לברך שוב. מקווה שעזרתי עקיבא akiva.ka gmail.com
שאלה: אזולאי: לאחרונה פורסמו ברשתות החברתיות אזהרות בדבר בדצים מסוימים והרבנות לגבי בשר טריפה שמשווק ללא השגחה.סיפורים מזעזעים ואף סרטונים של משגיחים גדולים שמעידים על כך בעצמם. האם משהו ידוע לכם בדבר אמיתות העניין? מראש.
תשובה: הרבנות עצרה משלוח של בשר לא מזוהה. המשלוח לא הגיע לארץ, והיבואן לא יכול לשווק כרגע לארץ
שאלה: אי הבנה בסוגייה בתנ"ך: לכבוד הרב בלימוד שמואל א פרק ח, רואים כי עם ישראל מגיע לשמואל על מנת לבקש להם מלך. אומנם, תמוהה לי בקשה זו, הרי בויק"ר, כתוב: " אמר ר ברכיה מלך. זה משה דכתיב: ויהי בישורון מלך", וכן יהושוע נידון בהלכה כמלך (רמב"ם הלכות מלכים א, ג ). אם כן, מדוע אנו טוענים שיש כאן חידוש בסוג המשטר, ומדוע שאול מוגדר כמלך הראשון בעם ישראל? ו מראש.
תשובה: יישר כוח על השאלה היפה. מלך הוא מעמד המתאר יחסי גומלין בין המלך ובין אלה שהוא הומלך עליהם   העם. נכון הוא שגם משה וגם שמואל היו מלכים. אולם הצד השני של המשוואה   העם   היה שונה בצורה משמעותית. כשמשה היה מלך, למעשה לא היה "עם" במובן של טריטוריה, התנחלות, התיישבות, והתנהגות בינלאומית כשל עם. מה שהיה הוא שבט ענק נודד במדבר, אוכל מן היורד מן השמיים, ומונחה על ידי עמוד אש וענן. על כן, על אף שמשה היה מלך   מלוכה במובן הזה לא הייתה. זו הסיבה ששאול נחשב כמלך הראשון, כי שם לראשונה מדובר על מלוכה במובן המלא של הקשרים בין מלך ועם ונסיבותיהם. האם תשובה זו מתקבלת על דעתך?
שאלה: מרמז על משהו?: חלמתי חלום מטריד במיוחד. העיניין הוא שהוא דיי מעורפל ואני זוכרת בערך. כל החלום מתקיים כאילו מתחת לאדמה במין חלל בתוך חול,שם אני מתכננת לעצב מבנה או משהו כזה. החלק המטריד הוא ששכבתי במין חור מלבני שהיה לי מאוד נוח וחיכיתי שאיש מקצוע ישים מסביב בטון. ממש כמו קבר קטן. מאז אני בקושי ישנה! אני נשואה ב"ה 2 ובהריון שלישי וכל הזמן מוטרדת שמא החלום מרמז על משהו נורא. מה עושים?האם חלומות באמת מסמנים לנו משהו? מחכה לתשובתך,
תשובה: להתעלם. להתמקד בחסד ובחינוך הילדים ליראת שמים טהורה
שאלה: כשרות: קנינו סכו"ם לבית תוצרת חוץ, החלק התחתון שאיתו אוכלים הוא ממתכת והחלק העליון יותר, שאותו מחזיקים, מפלסטיק. איך מכשירים אותו? בנוסף, קנינו גם טוסטר חדש, תוצרת חוץ גם הוא. שמעתי שקומקום תוצרת חוץ אפשר להכשירו על ידי כך שאדם יהודי מפרק ומרכיב מחדש חלק מסויים מהקומקום, האם זה חל גם לגבי הטוסטר? ואם כן, האם יש דרך קלה ונוחה לעשות זאת בבית? ואם לא, אז מהי הדרך שאוכל להשתמש בו?
תשובה: א. את הסכו"ם צריך לטבול, בשל חלק המתכת שבו, והעובדה שיש לו חלק עליון של פלסטיק אינה מונעת את הטבלתו ואת הכשרתו בדרך זו. ב. יש מחלוקת גדולה בין רבני דורנו בנושא טבילת מכשירים חשמליים. אני סובר כמיעוט הטוען כי כלל אין חובה לטבול כלים חשמליים, וחובת הטבילה לא תוקנה עליהם. לרוב הגדול הסובר שיש לטבול כלים חשמליים יש שתי אפשרויות: האחת היא כפי שכתבתם, אם כי איני חשמלאי ואיני יודע מה ניתן לעשות בטוסטר  השניה היא לטבול אותו כפי שהוא ומיד לייבש עם מייבש שיער, והתומכים בדרך זו טוענים כי לא נוצרת שום בעיה.
שאלה: שם לבת: לכבוד הרב, בע"ה אני עתידה ללדת בת בעזרת ה"! רציתי לשאול האם -"רותם" זה שם טוב? האם זה שם חיובי? מה הרב ממליץ?
תשובה: שם טוב הוא שם שההורים אוהבים, ובעזרתו הם מביעים את אהבתם לילדיהם, והוא נמצא במסגרת השמות המבטאים את עולמנו ואמונתינו. השם "רותם" הוא בוודאי שם כזה, ואם אתם אוהבים אותו ראוי שתתנו את השם הזה לבתכם שתיוולד בעזרת ד. רק להזכיר: אין השפעה משמעותית ל"שם טוב". ההשפעה המשמעותית על עולמה של בתכם העתידה להיוולד נעשית מכוח האהבה הגדולה שאתה מעניקים להם, מטיב הקשרים האוהבים ביניכם ההורים, ומטיב החינוך שתעניקו לה. תמיד תשימו את זה מול עיניכם, ואל תבנו את עתידה על הנחה כאילו ל"שם הטוב" יש משמעות גדולה בחייה. והרבה שמחה
שאלה: מחלה קשה והחלפת שם: ערב טוב כבודו. קוראים לי אור. ת.ל -. 4 שנים אני סובל ממחלה שכרגע חשוכת מרפא. המחלה היא הפרעת שינה קטלנית שהולכת ומחמירה עם הזמן. כיום אני בכלל לא ישן ואני מרגיש שאין לי מוצא לאחר שכל טיפול נוסה וגם הייתי אצל רבנים שחלקם אמרו שמדובר בעין הרע חזקה כישוף ושקשה יהיה לצאת מזה. הציעו לי להוסיף שם ואולי זה ישנה ויפתח לי את המזל שנקלעתי אליו. אני זועק לעזרה!!!!!!!!! אני בסכנת חיים כבר לי כוחות!! אני לא ישן בכלל וכוחותיי אוזלים. כל עזרה תבורכנה.
תשובה: אור יקירי מה שאתה מתאר הוא קשה מאוד. קשה מאוד מאוד לא לישון, וקשה מאוד לתפקד בצורה כזו. אני כל כך רוצה לעזור לך. ברם, אני לא מאמין בהבלים האלה שנקראים "עין הרע חזקה" או "כישוף". לא זה ריבונו של עולם שאני מאמין בו, ולא אלו הכוחות שנראה לי שבכלל צריך להתייחס אליהם. אנו כן פונים לריבונו של עולם בתפילה ובתחינה כאשר אנו במצוקה נוראה, ובמצבים קריטיים מאוד אף מוסיפים שם לחולה. הפנייה הזו היא האמונה מעבר לכוחות ומעבר לכישופים. מה אני מציע לעשות? אני מציע דווקא לא להתחיל בנושא שינוי שם. אני מציע לך ללכת בדרכי הנביאים, ולמצוא מעשה צדק או חסד שאתה יכול לעשות בעולם, ולתקן אותו מעט יותר. משהו בתחום בין אדם לחבירו, שיעשה את העולם שלנו אנושי מעט יותר. מתוך המעשה הזה להתפלל תפילת אמת, במילים שלך, לריבונו של עולם, שיסייע בעדך להתמודד עם המצוקה הקשה הזו, ובעזרת השם תמצא גאולה לנפשך. האם אתה יכול ללכת בדרך זו? האם אני יכול לעזור יותר? ורפואה שלמה
שאלה: משנה מקום - משנה מזל: כבוד הרב הריני מתגוררת בצפון בדירה דיי מרווחת, כ 100 מ"ר. וכמו לכולם יש לי ימים טובים ויש פחות. חברתי משכנעת שחסום לי המזל בגלל הדירה ומשכנעת אותי לעבור לדירה מול "בית חב ד", כאשר הדירה שם היא קטנה בהרבה, כ 60 מ"ר. (מבחינת העלויות זה אותם עלויות, רק צריך להוסיף על הובלה ושיפוץ הנזק שילדיי עשו לבית הנוכחי) אני חושבת שאם ה החליט לעשות לי נס או הפוך נסיון - זה לא משנה איפה אני גרה, כמו שזה לא משנה מה צבע החולצה שאני לובשת. אשמח לדעת מי לדעתך צודק אני או חברתי? מראש והמשך יום טוב
תשובה: הרמב"ם הסביר ששינוי מקום או שם הכוונה היא שהאדם משנה את דרכיו עד שלא ניכר מקומו הקודם ושמו. לכן העיקר הוא המידות ויראת השמים, ולא המעבר הפיסי למקום אחר, אלא אם יש טעם נוסף בכך כגון שיש שם קהילה יותר תורנית. בהצלחה
שאלה: תפילה בציבור בשבת: לרב מהו מס המתפללים המינמלי לתפילה בציבור בשחרית שבת בבית הכנסת? מהן התפילות אותם אסור לומר בעת תפילה בציבור ללא מניין בשחרית של שבת? ( ברכת הכוהנים לדוגמא ניתן לומר?) האם ניתן להוציא ספר תורה ולקרוא בו? ואם כן אם ההלכות לקריאה כזו ללא מניין?
תשובה: להלן קישור לתשובה דומה
שאלה: אזכרה 11 חודש לאמא: כבוד הרב, אימי זצ"ל נפטרה בכ"ח באייר תשע"ד ונטמנה למחרת היום בכ"ט באייר. בהתאם למנהג הספרדי אנו אמורים לעשות אזכרה במלאת 11 חודשים לפטירתה. דהיינו כ"ז בניסן תשע"ה (שבמקרה יוצא גם יום הזיכרון לשואה ולגבורה), לפי מיטב הבנתי בחודש ניסן לא עולים לבית עלמין ואין עורכים הספדים. האם נכון להתכנס ביום זה (כ"ז בניסן תשע"ה) לתפילה ודברי תורה בבית הכנסת בלבד? עלתה הצעה מכיוונו של אחי שיהיה בחו"ל באותו הזמן לקיים את האזכרה ביום ח באייר תשע"ה (כ 10 ימים לאחר המועד המקורי). ברצוני לדעת אם יש משמעות לקיום אזכרת 11 חודש לאמא במועד מאוחר יותר? כי אז ניתן גם לעלות לבית העלמין ולערוך הספד, מכיוון שזה יוצא כבר בחודש אייר. ברצוני לברר גם מתי חל יום השנה, אם זה כ"ז באייר (זה יוצא יום שבת). מה עושים אז? מקדימים ליום שישי? חמישי? או דוחים ליום ראשון את האזכרה של יום השנה.
תשובה: מהשמים תנוחמו, אם אמך נפטרה בכח באייר הרי שיום הזכרון שלה הוא בכל שנה ושנה ביום כח באייר. לפיכך האזכרה שלה היא ביום כח באייר וזה יום מאד מתאים לערוך בו שיעורים ולימוד תורה לזכרה. ניתן ללכת לקברה ביום זה וניתן להקדים ליום שישי כו אייר. עיקר האזכרה זה לימוד תורה וצדקה ומעשים טובים באותו היום. סעודה הנהוגה בחלק מקהילות הספרדים מיועדת בעיקר להביא יהודים לשמוע שיעורי תורה. יש ועדיף להביא במקום זאת  ברכות  (מזונות עץ אדמה ושהכל). ויש הנוהגים שלא לאכול כלל באזכרה. לגבי 11 חודשים - זה בודאי פחות חשוב מ יום השנה (שהוא במקרה שלכך גם 12 חודשים). לענ"ד הליכה לבית הקברות - אל תלכו, ואם זה חשוב לאחד מבני המשפחה שילך לבד בזמנו שהוא רוצה. לימוד תורה - תעשו כפי שנוח לכם שהרי כל יום וכל רגע במשך השנה הראשונה הוא חשוב ומועיל ואין צורך לכוון לתאריך של תום ה 11 חודש. בבנין ירושלים תנוחמו ותזכו ביום השנה להביא בבית המקדש. דוד לוי 098987548
שאלה: גורל ובחירה חופשית: יש כאלה שאומרים שהכל כתוב בשמיים והכל ידוע מראש וקבוע. אז השאלה אם הגורל הוא קבוע. אם מה שאני הולך לעשות כבר קבוע וידוע. האם יש לי בחירה חופשית והבחירות שלי לא נקבעו.
תשובה: מהצד האלוקי הכל ידוע וקבוע, ומהראיה האנושית החלקית יש לנו בחירה. ההתנהגות שלנו היא על פי הראיה האנושית, וההשגחה האלוקית היא על פי הידיעה האלוקית.
שאלה: דיני פורים לערים מקופות: לרב אני תושב עכו והמרא דאתרא פסק שנוהגים בעכו כעיר שמוקפת חומה ולכן קוראים מגילה גם בט"ו (אגב, האם גם שאר הדינים נוהגים בט"ו כגון: משלוחי מנות וסעודת פורים?). שאלתי היא: במידה ואני נוסע לשבת (בשעות הבוקר המאוחרות-צהרים) לעיר שאינה מוקפת, האם אני מחויב לשמוע קריאת מגילה בעכו בבוקר של ט"ו?
תשובה: לך 1. אכן בעכו קוראים מגילה גם בטו וכך נוהגים בכל שאר מצוות הפורים (משלוח מנות ומתנות לאביונים וסעודת פורים - אותה יש להקדים ביום שישי לשעות הבוקר. 2. אם היית בעכו ביום שישי בבוקר, בזמן עלות השחר - הנץ החמה, התחייבת בכל דיני הפורים גם ביום טו. דוד לוי 098987548
שאלה: בחירת שם לבן, בר,בראל או עוז: לרב, בעזרת השם אמור להיוולד לנו בן בעוד כחודשיים. אנו מתלבטים בין כמה שמות בינהם: בר, בראל, עוז האם תוכל להביע דעתך? האם השם בר מתאים לבן? והאם בראל יותר טוב מהשם בר?
תשובה: ראשית, שהכל יהיה בשמחה עם טעם של עוד. מה שיקבע את דמות ילדכם הוא האהבה שתעניקו לו, היחסים הטובים ביניכם, החינוך וכדו. ממילא, אין כזה דבר שנקרא  שם טוב, והורים רשאים לבחור לילדם את השם שהם אוהבים. השמות כולם יפים הם, ואם אתם רוצים להזכיר שם שמיים בשם של בנכם בהחלט אפשר לקרוא לו בראל. והרבה שמחה
שאלה: שינוי שם: כבוד הרב שמי עדו ברוב שנותיי רשמתי את השם שלי כעידו עם יוד אך לפני כמה שנים השמטתי את היוד וכעת אני רושם את שמי כעדו ללא היוד האם זה מותר?
תשובה: בשל העובדה שהכתיבה המקראית הנכונה היא  עדו, נראה כי החלטתך היא נכונה מאוד, והדבר מותר.
שאלה: קריאת עלונים בשירותים: לכבוד הרב, האם מותר לקרוא עלונים של שבת בשירותים, למרות שיש שם שו"ת אס אם אס? ב
תשובה: השו"ת שציינת אינו בגדר דברי תורה, אלא בידור תורני. יש בזה בחינה של השפלת ערך התורה, והפיכתה למשפטי מחץ רגשיים שאין בהם עומק או פגישה עם נותן התורה, כפי שקורה בעמל התורה באמת. יש מעט דברי תורה אחרים בעלונים אלו, ולכן אין להכניסם למקום כזה.
שאלה: לאיזו מפלגה להצביע?: לכבוד הרב שליט"א מה הוראתכם על נושא הבחירות, האם להצביע ליהדות התורה? לליכוד או ליחד? ומה עם הבית היהודי? המחכה לתשובה מנדי
תשובה: הבחירה היא אישית כפי ראות עיניך. כפי שבבחירה בקהילות בכל הדורות, לא שמענו מימנו שרב העיר בחר את הנהלת הקהילות ואת האחראים על הצדדים הציבוריים, אלא כל אחד מהציבור בחר על פי ראות עיניו נציג שיועיל לענייני הכלל והתורה, ולבחירתם יש תוקף של הכרעת רוב כמבואר ברא"ש ובשו"ת הרשב"א. כך היה בספרד ובאשכנז, מימי הגמ  והראשונים ועד ימינו, ואין מקום לשנות סדרי עם ד. עד שיבוא בן דוד וישובו דיני מלכות ע"פ נביא ושמן המשחה, ואפילו אז צריך כעין הסכמת האומה למלך, ולא די בכך שסנהדרין ונביא חפצים ביקרו. לכן תבחן בנחת באיזו מפלגה יש אנשי אמת יראי שמים הראויים לייצג את האומה האלוקית, והאם מפלגה זו תקדם בעיניך את ערכי התורה וההלכה במדינה, יישוב הארץ ואהבת חינם. תתפלל לד  שלא תטעה, ותבחר בלב שלם.
שאלה: אמירת קדיש: כבוד הרב אחותה של סבתי נפטרה לפני מס ימים במקום מושבה בחו"ל. לאור בקשתה של המנוחה, בכוונת ילדיה לשרוף את גופתה (למרות שהיא כמובן יהודיה). ברצוני לדעת האם על אף העובדה שגופתה לא מובאת לקבר ישראל, ישנו חיוב לומר קדיש במהלך השנה הקרובה או שמא לחליפין ישנו איסור מפורש על כך. אודה לקבלת תשובתך הדחופה, בשים לב לכך שמועד שריפת הגופה נקבע ליום חמישי הקרוב, י"ד באדר. ופורים שמח
תשובה: שאלה זו עולה מידי פעם בשנים האחרונות, ובדרך כלל מדובר במצב בו השואלים מעוניינים לומר קדיש והם שואלים אם מותר. נחלקו רבני דורנו בכך, ורבים מהם סוברים שאין אומרים קדיש כלל על מי שציווה לעשות דבר מה שהוא כל כך מנוגד להלכה. ברם, לכולי עלמא אין חובה לעשות כך. ושלא נדע
שאלה: חזרה בתשובה לא רק ביום כיפור: הרב, אדם ששיקר רימה וגזל מאחרים ועשה זאת לא מתוך שיקול דעת נכון וגם לא בכוונה. מה אמור לעשות עם הנעשה הנורא? הוא יכול לחזור בתשובה באמת? למרות שרימה אנשים וכמובן לא בכוונה ולא מתוך רצון לעשות רע אלא מתוך מחשבה של ילד שלא מודע למעשיו. דבר שיצא לי לחשוב עליו רבות בזמן האחרון. חברה שלי סיפרה לי על אדם שעשה מעשה נורא שאותו אני גם מכירה,בילדותו הוא מכר כל מיני חפצים ובמקום לתרום את הכסף הוא השתמש בו לצורכו וזה לא אדם חסר פרנסה, היום הוא כבר בוגר והוא ממש אדם טוב. איך זה אפשרי? והעניין הזה ככ מתחבר לי לפורים, שאיך זה הגיוני שאפשר לקחת לאנשים ובפורים לתת במקרה שלנו זה לא צביעות?!
תשובה: לעולם יחיה האדם בעולם התיקון. יש דברים שאפשר לתקן לגמרי. בעיקר בתחומים שבין אדם למקום. תיקון של דברים שבין אדם לחבירו הוא כמובן קשה יותר, שכן יש צורך בסליחת הנפגע. אולם, גם אם לא ניתן לעשות דברים באופן מלא - יש משמעות עמוקה גם לתשובה חלקית. ובעיקר כאשר מדובר על דברים שמלכתחילה לא נעשו הדברים מתוך מודעות ומתוך כוונה. ההלכה אומרת כי מי שגזל ואינו יודע ממי גזל - צריך לעשות עם הכסף צרכי הרבים, כך שאותו אדם יכול לתת מכספו לצרכי הרבים, ובכך לקדם את התשובה על מה שעשה בעבר. לא הבנתי את הקשר לפורים. ועולם תיקון
שאלה: הגעלת כלי אלומיניום: סיר העשוי אלומיניום אשר השתמשתי בו לבישול דגים, האם אפשר להגעילו בכדי שיהיה אפשר להשתמש בו בפסח?
תשובה: אם לא הכנת בו חמץ ללא נוזלים ניתן להגעיל אותו לפסח
שאלה: מה השכר שאלוהים רוצה על בריאת העולם: אלוהים ברא לנו עולם נהדר, אך מה השכר שאלוהים רוצה על העולם הזה? מה הוא צריך לקבל? הרי ההיגיון אומר שגם אלוהים צריך לקבל שכר על עבודתו, או ת כלשהו.
תשובה: אנחנו לא יכולים להציץ אל  מאחורי הקלעים. על הקב ה אנחנו יודעים רק את מה שהוא חושף בפנינו בתורתו הקדושה. הוא לא כתב בתורה למה הוא ברא את העולם. הוא התחיל את התורה באות  ב, וגם מבחינה תוכנית הוא מלמד אותנו על כך שהוא אכן ברא את העולם, אך לא את הסיבות לכך. לפיכך, אין אנו יודעים על כך דבר. אנחנו יכולים לשער כי ההנחה בשאלה שלך אינה נכונה. אין ריבונו של עולם צריך לקבל דבר ממה שנמצא מחוץ לו, שכן אין מושג כזה של להיות מחוץ לאלוקות.
שאלה: התרת נדר שנדרתי: לפני שבועיים נדרתי נדר שאם אני יתקבל למקום מסויים (מקום של שירות לאומי) אני יילך אליו. אמרתי את זה במילים :"אני נודרת". בסופו של דבר התקבלתי לאותו המקום אבל מסיבות שונות החלטתי שלא ללכת למקום הזה. יש לי כמה שאלות: 1. אמרתי את זה לעצמי בקול, אף אחד לא שמע. האם יש תוקף לנדר? 2. במידה שכן, מה אני אמורה לעשות בשביל לבטל את הנדר? אפשר לעשות את זה לבד בלי לשתף רב בתהליך? אשמח אם תוכל בקשה לפרט לי מה עליי לעשות, זה מאוד מציק לי.
תשובה: אכן נדרים הם נושא בעל עוצמות ענקיות. אסור להסתבך בנושאי נדרים, וזו גם ההזדמנות לומר שוב ושוב כי הדבר הנכון ביותר לעשות הוא לא לידור נדרים. אפשר לקבל על עצמנו דברים, אך לומר בפירוש בלי נדר. לפי מה שאת מתארת אכן מדובר בנדר, וצריך ללכת לחכם להתיר את הנדר. והרבה
שאלה: כשרות בגן ילדים: ערב טוב, בשנתיים האחרונות הקמנו בעיר גן ממלכתי דתי תורני. על מנת להימנע מבעיות כשרות בהבאת אוכל לגן נקבע שמביאים לגן באירועים השונים (ימי הולדת, מסיבות וכד ) רק כשרות בד"צ. האם זו ההנחיה הנכונה? אני מחפשת רשימה ברורה שמסבירה אילו כשרויות נוספות ניתן לסמוך עליהם על מנת להרחיב את ההיצע ולהקל על חלק מההורים. אשמח לרשימה מסוג זה ולהנחיה ברורה יותר מה נכון לעשות בגן במצבים השונים,
תשובה: אשריכם. מומלץ להשתמש בהכשרים שמובאים ברשימת המומלצים
שאלה: ניקיון לפסח ע  י אינו יהודי: אנו נעזרים מידי שבוע במנקה שאינה יהודיה. האם אפשר לתת לה גם לנקות לפסח ובמידה וכן האם יש תנאים ופרטי הלכות בעניין? נתנאל
תשובה: אין שום בעיה בכך.
שאלה: נזיקין: כשנסעתי אחורה ברכבי ביציאה מחנייה שרטתי רכב אחר מאחר והרכב היה ישן ובעל שריטות ופגיעות נוספות פחדתי להשאיר פרטים שמא בעל הרכב יאשים אותי גם בשריטות אחרות ופגיעות ועל כן העתקתי את פרטי הרישוי מתוך מחשבה שאוכל לברר את פרטי הנהג במשרד הרישוי ולשים לו פיצוי של 100 ש"ח בתיבת הדואר. בדיעבד התברר לי כי לא ניתן לברר פרטי בעל רכב במשרד הרישוי (לפחות כך נאמר לי בדואר המחובר למשרד הרישוי) שאלתי חבר שהוא חוקר פרטי אבל אמר לי שתהיה עלות משמעותית של בירור הפרטים והציע שאולי פשוט אתרום לצדקה את הסכום. כעת אני מתלבט מה לעשות ומכאן פנייתי.
תשובה: זו שאלה קשה. באופן עקרוני, החשש מפני הניצול של הודאה בנזק איננו מתיר שלא לשלם על הנזק, אלא אם כן יש סיבה מוכחת לחשש זה. בעיקר כיום, כשיש בכל פלאפון מצלמות, אפשר להתמודד ביתר שאת עם הבעיה, ואם חס ו ננוצל - או שנמצא את הדרך להתמודד עם זה, או שניאלץ לשלם את מחיר היושרה שלנו. השאלה היא מה לעשות בעת הזו? אם אפשר לאתר את בעל הרכב - זה הדבר שחובה לעשות. אין חובה לשכור חוקר פרטי לעשות זאת, וההלכה אומרת כי כאשר  גזל ואינו יודע ממי גזל - יעשה בזה צרכי הרבים.